มันเป็นรอยเเดงช้ำตรงงหัวอวัยวะเพศครับหลังจากช่วยตัวเองผ่านมา2วัน วันเเรกไม่เห็นวันที่2เจออะครับมันเกิดจากอะไรตรงรอยเเดงไม่มีเลือดไม่มีหนองนะครับ ตอนนี้เครียดมากไม่รุ้วันไหนมันจะหาย
สวัสดีค่ะ รอยแดงที่หัวอวัยวะเพศชาย อาจเกิดจาก- การฟกช้ำ จากการช่วยตัวเองบ่อยๆ ซ้ำๆ มากเกินไป หรือช่วยตัวเองเป็นเวลานาน หรือหนักหน่วงรุนแรงเกินไป อาจทำให้อวัยวะเพศบวมได้ หรือเกิดมีรอยช้ำที่อวัยวะเพศได้ ซึ่งก็จะเหมือนอาการฟกช้ำตามผิวหนังส่วนอื่นๆ ของร่างกาย ซึ่งเกิดจากน้ำหรือเลือดออกมาคั่งในเนื้อเยื่อบริเวณนั้น ซึ่งจะทำให้เกิดรอยแดงในช่วงแรก แต่ต่อมาก็จะกลายเป็นสีม่วงน้ำเงิน ตามด้วยสีออกเขียวและกลายเป็นสีเหลืองน้ำตาล แล้วจะหายได้เป็นปกติได้เองภายใน 7-10 วัน- การแพ้หรือระคายเคืองจากสารเคมีต่างๆ เช่น แป้ง น้ำหอม ฝฝดลชั่น ถุงยางอนามัย เจลที่นำมาทา เป็นต้น แต่มักมีอาการคัน หรือเจ็บแสบร่วม- การโดนแมลงสัตว์กัดต่อย แต่ก็น่าจะมีอาการบวมของเนื้อเยื่อ มีคัน หรือเจ็บแสบร่วมหากไม่ได้มีอาการคัน เจ็บ แสบหรือปวด ก็ไม่น่าอันตรายอะไร แนะนำสังเกตอาการไปก่อนได้ค่ะ ในเบื้องต้น ก็ควรงดการช่วยตัวเองไปก่อน งดการทาแป้ง โลชั่นหรืออื่นๆ ใกล้อวัยวะเพศ หากรอยแดงขยายมากขึ้น หรือมีอาการเจ็บ ปวด แสบร่วม ก็ควรไปพบแพทย์เพื่อตรวจรักษาค่ะ